অ্যাস্কি
অ্যাস্কি (ইংরেজি: ASCII; /ˈæskiː/ (শুনুন)), যার পূর্ণরূপ আমেরিকান স্ট্যান্ডার্ড কোড ফর ইনফরমেশন ইন্টারচেঞ্জ (ইংরেজি: American Standard Code for Information Interchange), ইলেকট্রনিক যোগাযোগের জন্য একটি প্রতীক সংকেতায়ন পদ্ধতি। অ্যাস্কির মাধ্যমে কম্পিউটার ও অন্যান্য যন্ত্রে কোনো অক্ষর বা টেক্সটকে উপস্থাপন করা হয়। অ্যাস্কি উদ্ভাবনের সময় কম্পিউটার ব্যবস্থার প্রযুক্তিগত সীমাবদ্ধতা ছিল, তাই অ্যাস্কিতে কেবল ১২৮টি কোড পয়েন্ট রয়েছে, যার মধ্যে ৯৫টি মুদ্রণযোগ্য অক্ষর অন্তর্গত। আধুনিক কম্পিউটার ব্যবস্থা ইউনিকোড ব্যবহার করে, যেখানে লাখ লাখ কোড পয়েন্ট রয়েছে, কিন্তু এর মধ্যে ১২৮টি কোড পয়েন্ট অ্যাস্কির অনুরূপ। ইন্টারনেট অ্যাসাইন্ড নাম্বারস অথোরিটি (আইএএনএ) প্রতীক সংকেতায়নের জন্য US-ASCII নামটি ব্যবহার করে।